**Ministru kabineta rīkojuma projekta**

**“Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” sākotnējās ietekmes novērtējuma ziņojums (anotācija)**

|  |
| --- |
| Tiesību akta projekta anotācijas kopsavilkums |
| Mērķis, risinājums un projekta spēkā stāšanās laiks (500 zīmes bez atstarpēm) | Projekta mērķis ir rast risinājumu pašreizējai problemātikai saistībā ar Starptautiskās Basketbola Federācijas (FIBA) 3x3 pasaules tūres kvalifikācijas posma “*Ghetto Basket Ventspils Challenger*” (turpmāk – Sacensības) organizēšanu Ventspilī 2018.gada 27. – 29.jūlijā, piešķirot Sacensību sarīkošanai valsts budžeta līdzekļus 48 614 *euro* apmērā, tādejādi sekmējot arī Latvijas 3x3 basketbola komandu punktu papildināšanu FIBA sistēmā un potenciālo dalību 2020.gada vasaras Olimpiskajās spēlēs Tokijā (Japānā). |

|  |
| --- |
| I. Tiesību akta projekta izstrādes nepieciešamība |
| 1. | Pamatojums  | 1. Ministru kabineta 2009.gada 22.decembra noteikumu Nr.1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus” 2. un 3.punkts.
2. Nepieciešamība piešķirt valsts budžeta līdzekļus biedrībai „Latvijas Basketbola savienība” (turpmāk – Savienība), lai segtu izdevumus, kas saistīti ar Sacensību organizēšanu Ventspilī 2018.gada 27. – 29.jūlijā.
3. Latvijas Nacionālās sporta padomes 2018.gada 1.jūnija sēdē nolemtais (prot Nr.3 4.§).
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Izglītības un zinātnes ministrija (turpmāk – Ministrija) ir saņēmusi Savienības 2018.gada 19.aprīļa vēstuli Nr.03/57 (un pēc Ministrijas pieprasījuma (Ministrijas 2018.gada 27.aprīļa vēstule Nr.4-10e/2018/1507) 2018.gada 2.maija vēstuli Nr. 03/66), kurā Savienība lūdz valsts budžeta finansējuma atbalstu 90 217 *euro* apmērā, lai segtu izdevumus, kas saistīti ar Sacensību sarīkošanu.Saskaņā ar Savienības 2018.gada 19.aprīļa vēstulē Nr.03/57 norādīto Sacensības ir daļa no biedrības “*Ghetto Basket*” ikgadēji rīkotā starptautiskā ielu sporta un kultūras festivāla “*Ghetto Games* festivāls Ventspilī”. 2018.gadā rīkotā festivāla centrālais notikums būs Sacensības, kas pulcēs 16 *3x3* basketbola komandas no dažādām pasaules valstīm. Latvija šogad ir viena no 14 pasaules valstīm, kur notiks Starptautiskās Basketbola federācijas (*International Basketball Federation* – FIBA) pārraudzībā esošās Sacensības. Piedaloties pasaules tūres posmos (t.sk. Ventspilī rīkotajās Sacensībās), komandām ir iespēja krāt FIBA noteiktos reitinga punktus, pēc kā komandas tiek atlasītas dalībai 2020.gada vasaras Olimpiskajām spēlēm Tokijā (Japānā). Ventspilī rīkotajām Sacensībām FIBA ir noteikusi augstāku koeficientu (2), kas būtiski papildinātu Latvijas komandu kopējo punktu skaitu FIBA sistēmā un veidotu lielākas izredzes kvalificēties 2020.gada vasaras Olimpiskajām spēlēm Tokijā (Japānā). Jautājums par atbalstu Sacensībām tika izskatīts Latvijas Nacionālās sporta padomes (turpmāk – Padome) 2018.gada 1.jūnija sēdē, uzklausot arī Savienības un biedrības “Streetbasket” pārstāvjus. Padome atbalstīja (prot Nr.3 4.§, 4.2.apakšpunkts) Ministrijas viedokli, ka no valsts budžeta būtu līdzfinansējamas tikai tās izdevumu pozīcijas, kuras tiešā veidā ir saistītas ar iepriekšējos gados starptautiskā ielu sporta un kultūras festivāla „*Ghetto Games*” Ventspilī ietvaros organizēto „*Ghetto Basket*” sacensību statusa paaugstināšanu līdz FIBA 3x3 Pasaules tūres kvalifikācijas posma („*Ghetto Basket Ventspils Challenger*”) statusam, tai skaitā FIBA licences izmaksas, tiesnešu atalgojums, apsardzes izmaksas, naudas balvas, tribīņu nomas izmaksas, komandu sporta formu iegādes izmaksas, viesnīcas un ēdināšanas pakalpojumu izmaksas dalībniekiem, kā arī medicīniskā personāla izmaksas, kas kopumā veido līdzfinansējumu līdz 48 614 *euro*. Tāpat Padome nolēma (prot Nr.3 4.§, 4.3.apakšpunkts) atbalstīt valsts līdzfinansējuma 48 614 *euro* piešķiršanu Savienībai Sacensību organizēšanai un uzdeva (prot Nr.3 4.§, 4.4.apakšpunkts) Ministrijai vienoties ar Finanšu ministriju par minēto finanšu līdzekļu avotu, kā arī nolēma, ka gadījumā, ja finanšu līdzekļu piešķiršanai nepieciešams Ministru kabineta lēmums, aicināt Ministru kabinetu šādu lēmumu pieņemt.Pēc Ministrijas pieprasījuma (Ministrijas 2018.gada 28.jūnija vēstule Nr.4-10e/2018/2236) ar Savienības 2018.gada 2.jūlija vēstuli Nr.03/93 Ministrijai tika iesniegts Savienības un Sacensību organizatora (biedrības „Streetbasket”) apliecinājums, ka gadījumā, ja valsts (ministrija) Sacensību organizēšanai piešķirs Savienībai līdzfinansējumu 48 614 *euro* apmērā, Savienība nodrošinās Sacensību norisi un FIBA un dalībniekiem nebūs iebildumi par Sacensību norises kvalitāti.Ministrijas rīcībā nav nepieciešamie līdzekļi 48 614 *euro* apmērā, kas būtu novirzāmi Sacensību organizēšanas atbalstam. Visi finanšu līdzekļi 2018.gadam valsts budžeta programmā 09.00.00 „Sports” apakšprogrammā 09.09.00 „Sporta federācijas un sporta pasākumi”, no kuras varētu segt Sacensību organizēšanas izdevumus, ir sadalīti un attiecīgi ir noslēgti līgumi par valsts budžeta finanšu līdzekļu (dotācijas) piešķiršanu. Finanšu līdzekļus no šīs apakšprogrammas Sporta likumā noteiktā kārtībā atzītajām sporta federācijām deleģēto uzdevumu un pasākumu īstenošanai sadala biedrība “Latvijas Sporta federāciju padome”, ņemot vērā tās izstrādātos un ar Ministriju saskaņotos kritērijus. Saskaņā ar biedrība “Latvijas Sporta federāciju padome” 2018.gada 19.februāra valdes sēdē apstiprināto valsts budžeta līdzekļu sadali, Savienībai darbības nodrošināšanai un pasākumu rīkošanai piešķirti 44 602 *euro*. Minētais finansējums attiecas uz visu vecumu un dažādu līmeņa pasākumu sarīkošanu 2018.gadā. Papildus tam saskaņā ar biedrības “Latvijas Sporta federāciju padome” izstrādātajiem kritērijiem Savienībai ir piešķirts arī valsts budžeta finansējums 7 572 *euro* apmērā starptautisko sporta pasākumu organizēšanai Latvijā (FIBA Eiropas čempionāta kvalifikācijas posms *3x3* basketbolā U18 vecuma grupā). Tomēr, ņemot vērā kritērijos noteikto, ka atbalsts federācijām tiek sniegts tikai viena sporta veida vienai disciplīnai, Sacensībām atbalsts 2018.gadā nav paredzēts. Lai gan tas nav attiecināms uz sporta pasākumu organizēšanu un līdz ar to tam nav tieša saistība ar analizējamo gadījumu, atzīmējams, ka, lai segtu izdevumus, kas saistīti ar komandu sporta spēļu izlašu nodrošināšanu, Savienība Ministrijā iesniedza 2017.gada 17.novembra iesniegumu (finanšu pieprasījumu), kurā tika izteikts lūgums piešķirt finansējumu 2018.gadam 1 461 494 *euro* apmērā saskaņā ar Ministru kabineta 2009.gada 28.jūlija noteikumiem Nr.819 „Kārtība, kādā valsts finansiāli nodrošina valsts izlases komandu sporta spēlēs sagatavošanos un piedalīšanos Eiropas un pasaules čempionātu un olimpisko spēļu atlases turnīros un finālsacensībās”. Piemērojot minētos Ministru kabineta noteikumus, kā arī ar Ministrijas rīkojumu apstiprinātos kritērijus, Savienībai izlašu darbības nodrošināšanai 2018.gadā tika aprēķināts un piešķirts finansējums 437 174 *euro* apmērā, tomēr, ņemot vērā tiesisko regulējumu, minēto finansējumu Savienība nav tiesīga izmantot Sacensību organizēšanai, jo šis finansējums attiecas uz visu vecuma basketbola izlašu (vīriešu un sieviešu, kā arī jauniešu un junioru) darbības nodrošināšanu 2018.gadā. Saskaņā ar Ministru kabineta 2009.gada 22.decembra noteikumu Nr.1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus” 3.punktu budžeta programmā „Līdzekļi neparedzētiem gadījumiem” paredzētos līdzekļus piešķir valsts pamatbudžeta apropriācijās neparedzētiem izdevumiem katastrofu un dabas stihiju seku novēršanai, to radīto zaudējumu kompensēšanai, citiem neparedzētiem gadījumiem un valstiski īpaši nozīmīgiem pasākumiem. Līdzekļu piešķiršanu valstiski īpaši nozīmīgiem pasākumiem paredz arī Likuma par budžetu un finanšu vadību 12.panta pirmā daļa.  Izvērtējot Savienības finanšu pieprasījumu par atbalstu Sacensībām, Ministrijas ieskatā to var klasificēt kā valstiski īpaši nozīmīgu pasākumu, jo, izmantojot Sacensībām FIBA noteikto augstāko koeficientu, Latvijas *3x3* basketbola komandām ir iespēja papildināt reitinga punktus FIBA rangā un palielināt izredzes kvalificēties dalībai 2020.gada vasaras Olimpiskajās spēlēs Tokijā (Japānā), tomēr galīgo lēmumu par to var pieņemt tikai Ministru kabinets. Tāpat ir norādāms, ka Savienība ir valstiski nozīmīga sporta organizācija, kura nodrošina tai kā atzītajai sporta federācijai Sporta likumā noteikto uzdevumu izpildi. Turklāt arī Padomes atbalsts finansējuma piešķiršanai apliecina Sacensību nozīmīgumu.Ievērojot minēto, Ministrija ir izstrādājusi Ministru kabineta rīkojuma projektu „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” (turpmāk – Rīkojuma projekts), kurš paredz uzdevumu Finanšu ministrijai no valsts budžeta programmas 02.00.00 „Līdzekļi neparedzētiem gadījumiem” piešķirt Ministrijai 48 614 *euro* pārskaitīšanai Savienībai, lai segtu ar Sacensību organizēšanu saistītās izmaksas. |
| 3. | Projekta izstrādē iesaistītās institūcijas un publiskas personas kapitālsabiedrības | Rīkojuma projektu izstrādāja Ministrija. Rīkojuma projekta izstrādes procesā notikušas konsultācijas ar Savienību. |
| 4. | Cita informācija | Rīkojuma projekts tiešā veidā attiecas uz budžeta un finanšu politiku. Pastarpināti Rīkojuma projekts attiecas uz tūrisma, sporta un brīvā laika politiku (sporta politiku). |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| Projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2018** | Turpmākie trīs gadi (*euro*) |
| **2019** | **2020** | **2021** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020.gadam | izmaiņas, salīdzinot ar vidēja termiņa budžeta ietvaru 2020.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi: | **0** | **0** | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |  |  |
| 1.2. valsts speciālais budžets |  |  |  |  |  |  |  |
| 1.3. pašvaldību budžets |  |  |  |  |  |  |  |
| 2. Budžeta izdevumi: | **0** | **48 614** | **0** | **0** | **0** | **0** | **0** |
| 2.1. valsts pamatbudžets | *0* | *48 614* | *0* | *0* | *0* | *0* | *0* |
| 2.2. valsts speciālais budžets |  |  |  |  |  |  |  |
| 2.3. pašvaldību budžets  |  |  |  |  |  |  |  |
| 3. Finansiālā ietekme: | **0** | **- 48 614** | **0** | **0** | **0** | **0** | **0** |
| 3.1. valsts pamatbudžets | *0* | *- 48 614* | *0* | *0* | *0* | *0* | *0* |
| 3.2. speciālais budžets |  |  |  |  |  |  |  |
| 3.3. pašvaldību budžets  |  |  |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar „+” zīmi) | X | 48 614 | 0 | 0 | 0 | 0 | 0 |
|  |  |  |  |  |  |
|  |  |  |  |  |  |
| 5. Precizēta finansiālā ietekme: | X**0** | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 | 0 | 0 |
| 5.2. speciālais budžets |  |  |  |  |  |  |
| 5.3. pašvaldību budžets  |  |  |  |  |  |  |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pievienot anotācijas pielikumā): | Detalizētu informāciju skatīt pievienotajā paskaidrojošajā materiālā (Savienības 2018.gada 19.aprīļa vēstulē Nr.03/57, 2018.gada 2.maija vēstulē Nr.03/66 un 2018.gada 2.jūlija vēstulē Nr.03/93 un Padomes 2018.gada 1.jūnija sēdes protokolā Nr.3).Saskaņā ar Padomes 2018.gada 1.jūnija sēdē nolemto (prot Nr.2 4.§, 4.2. un 4.3.apakšpunkts) Sacensību atbalstam paredzētos valsts budžeta līdzekļu 48 614 *euro* apmēru veido FIBA licences izmaksas (4 900 *euro*), tiesnešu atalgojums (2`400 *euro*), apsardzes izmaksas (1 920 *euro*), naudas balvas (16 250 *euro*), tribīņu nomas izmaksas (4 600 *euro*), komandu sporta formu iegādes izmaksas (4 480 *euro*), viesnīcas un ēdināšanas pakalpojumu izmaksas dalībniekiem (13 392 *euro*), kā arī medicīniskā personāla izmaksas (672 *euro*). |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projektam nav ietekme uz amata vietu skaita izmaiņām. |
| 8. Cita informācija | Izdevumus sedz no valsts budžeta programmas 02.00.00 „Līdzekļi neparedzētiem gadījumiem” atbilstoši Ministru kabineta 2009.gada 22.decembra noteikumiem Nr.1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus”.  |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| Projekts šo jomu neskar |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| Projekts šo jomu neskar |

|  |
| --- |
| VI. Sabiedrības līdzdalība un komunikācijas aktivitātes |
| Projekts šo jomu neskar |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| Projekts šo jomu neskar |

Izglītības un zinātnes ministrs Kārlis Šadurskis

Randohs 67047982

kaspars.randohs@izm.gov.lv